cyanic-selkie/wikianc huggingface dataset:
அகிர்
உணவு முறை
மானுடவியலாளர் குமார் சுரேஷ் சிங், ராஜஸ்தானி அகிர்கள் அசைவ உணவி உண்பவர்கள் என்று குறிப்பிடுகிறார். இருப்பினும் இவர்கள் சைவ மற்றும் அசைவ உணவுகளை தனித்தனி அடுப்புகளில் சமைக்கிறார்கள். இவர்கள் ஆட்டிறைச்சி, கோழி, மீன் போன்றவற்றைச் சாப்பிட்டாலும் மாட்டிறைச்சி அல்லது பன்றி இறைச்சி சாப்பிடுவதில்லை. இவர்களின் பிரதான உணவு கோதுமை ஆகும். குளிர்காலத்தில் தினை சாப்பிடப்படுகிறது, பண்டிகை சந்தர்ப்பங்களில் அரிசியும் உண்கிறார்கள்.இவர்கள் மது அருந்துகிறார்கள், பீடி மற்றும் சிகரெட்டுகளை புகைக்கிறார்கள். வெற்றிலை மென்று சாப்பிடுகிறார்கள். இருப்பினும், மகாராட்டிராவில், அகிர்கள் பெரும்பாலும் சைவ உணவு உண்பவர்கள் என்றும், பருப்பு வகைகள் மற்றும் கிழங்குகளுடன் கோதுமையை பிரதானமாக சாப்பிடுவதாகவும், மதுபானங்களைத் தவிர்த்ததாகவும் சிங் கூறுகிறார். உத்தரப் பிரதேசத்தில் பெரும்பாலான அகிர்கள் சைவ உணவு உண்பவர்கள் என்று நூர் முகமது குறிப்பிடுகிறார். சிலர் விதிவிலக்காக மீன்பிடி மற்றும் கோழி வளர்ப்பில் ஈடுபடுகின்றனர். ராஷ் பிஹாரி லால் கூறுகையில் குசராத்தில், அகிர்கள் பெரும்பாலும் சைவ உணவு உண்பவர்கள், பஜ்ரா மற்றும் ஜோவர் கோதுமையை அவ்வப்போது அரிசியுடன் சாப்பிட்டார்கள் என்றும் சிலர் மது அருந்தினர், சிலர் பீடிகளை புகைத்தனர் என்றும் சில பழைய தலைமுறையினர் ஹூக்காக்களை புகைத்தனர் என்றும் கூறுகிறார்.
நாட்டுப்புறவியல்
வீர் லோரிக் என்ற புராண அகிர் நாயகனின் வாய்வழி காவியம் வட இந்தியாவில் நாட்டுப்புற பாடகர்களால் தலைமுறைகளாக பாடப்பட்டு வருகிறது. முல்லா தௌத், என்ற ஒரு சூபி முஸ்லீம் 14 ஆம் நூற்றாண்டில் காதல் கதையை எழுதினார். மற்ற அகிர்கள் நாட்டுப்புற மரபுகளில் கஜ்ரி மற்றும் பிரஹா தொடர்பானவை அடங்கும்.
வெளிப்புற இணைப்புகள் மற்றும் ஆதாரங்கள்
பகுப்பு:இனங்கள் பகுப்பு:இனங்கள் வாரியாக வரலாறு
வோல் மார்ட்
வோல் மார்ட் (தமிழக வழக்கு:வால் மார்ட்) அமெரிக்காவில் அமைந்துள்ள நிறுவனமாகும். இது 2006 இல் விற்பனை அடிப்படையில் எக்சான் மோபில் இற்கு அடுத்ததாக உள்ள உலகின் இரண்டாவது பெரிய நிறுவனமாகும். வோல் மார்ட் நிறுவனத்தின் முதல் விற்பனை நிலையம் 1962 இல் சாம் வோல்ற்றனால் ஆரம்பிக்கப்பட்டது. 1972 இல் நியூ யோர்க் பங்குச் சந்தையில் நிரற்படுத்தப்பட்டது. படிப்படியாகப் பரந்து உலகின் மிகப்பெரிய விற்பனை நிலையமாக உருவானது. வோல் மார்ட் அமெரிக்காவில் மட்டுமல்லாது மெக்சிகோ, கனடா, அர்ஜென்டினா, பிரேசில், தென் கொரியா, சீனா, ஜெர்மனி, இங்கிலாந்து ஆகிய நாடுகளிலும் பரந்துள்ளது.
வெளி இணைப்பு
பகுப்பு:வணிக நிறுவனங்கள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பரதநாட்டியம்
thumb|பரதநாட்டியப் பெண் thumb|250x316px|right|பரத நாட்டியக் கலைஞர் ஒருவரின் நடனத் தோற்றம்
பரத நாட்டியம் தென்னிந்தியாவுக்குரிய, சிறப்பாகத் தமிழ்நாட்டுக்குரிய நடனமாகும். இது மிகத் தொன்மை வாய்ந்ததும், இந்தியாவிலும், வெளிநாடுகளிலும் பிரபலமானதுமாகும். இக்கலையை நாட்டிய சாஸ்திரம், பரத முனிவர் ஆகியவற்றுடன் தொடர்பு படுத்துதல் என்பவை எல்லாம் பரத நாட்டியத்தை சமசுகிருதமயமாக்க நடந்த ஏற்பாடுகள் என்ற கருத்து உள்ளது. அதேவேளை பரதம் என்ற சொல், ப - பாவம், ர - ராகம், த - தாளம் என்ற மூன்றையும் குறித்து நிற்பதாகவும் சொல்லப்படுகிறது. பரதநாட்டியம் என்ற சொல்லில் இருக்கும் "ப" "பாவம்" (வெளிப்படுத்தும் தன்மை) என்ற சொல்லிலிருந்தும், "ர", "ராகம்" (இசை) என்ற சொல்லிலிருந்தும், "த", "தாளம்" (தாளம்) என்ற சொல்லிலிருந்தும் வந்தவையாக கருதப்படுகிறது. இதில் பாவம் உணர்ச்சியையும், ராகம் இசையையும் குறிக்கும். இவற்றுடன் தாளம் சேர்ந்த நடனமே பரத நாட்டியம் ஆகும். வரலாற்று நோக்கில், இந்தியாவின் செவ்விய ஆடல் வகைகளில் ஒன்று பரதநாட்டியம். இக்கலை வடிவம் இரண்டாயிரம் ஆண்டுகளுக்கு முன் தமிழகத்தில் உருவாகியது. கூத்து, ஆடல், நாட்டியம், தாசி ஆட்டம், சின்னமேளம், சதிர் எனப் பல பெயர்களில் இக்கலை வடிவம் அழைக்கப்பட்டது. ஏறக்குறைய கடந்த 70 ஆண்டுகளாக இது ‘பரத நாட்டியம்’ என்ற பெயரில் அழைக்கப்படுகிறது. பரதநாட்டியம் தமிழ்நாட்டுக் கோவில்களில் தேவதாசிப் பெண்கள் ஆடிய சதிராட்டத்தின் நெறிமுறைப்படுத்தப்பட்ட வடிவமே ஆகும். நன்கு தேர்ச்சி பெற்றதொரு நாட்டியக் கலைஞரின் முகபாவனையில் நவரசங்களின் பாவனைகளையும் வெளிக்கொணருதலைக் காணலாம்.
இந்த நடனத்தை ஆடுபவர்கள் மிகப்பெரும்பான்மையோர் பெண்களேயென்றாலும், ஆண்களும் இதனை ஆடுவதுண்டு. சைவ சமயத்தவர்களின் முழுமுதற் கடவுளான சிவன் கூட, நடராசர் வடிவத்தில் இந்த நடனத்தை ஆடியபடி சித்தரிக்கப்படுவது குறிப்பிடத்தக்கது. சிவபெருமான் ஆடும் நடனம் 'தாண்டவம்' என்று சொல்லப்படுகிறது. மகிழ்ச்சியின் உச்சத்தில் அவர் ஆடும் நடனம் 'ஆனந்த தாண்டவம்' என்றும், அழிக்கும் கடவுளாக அவர் ஆடும் நடனம் 'ருத்ர தாண்டவம்' என்றும் அழைக்கப்படுகிறது. மென்மையான அசைவுகள் மற்றும் பதங்களுடன் பார்வதி ஆடும் நடனம் 'லாசியா' என்று அழைக்கப்படுகிறது.
உடல் அசைவுகளும், கை முத்திரைகளையும் சேர்த்தது 'அடவு' என்று வழங்கப்படுகிறது. பல அடவுகள் சேர்ந்தது 'சதி' எனப்படும். அடவுகள் சுமார் 120 உள்ளன. அவற்றில் கிட்டத்தட்ட எண்பது வரைதான் தற்போது பயன்பாட்டில் உள்ளது. சிதம்பரம், மற்றும் மேலக்கடம்பூர் ஆலயத்தில் உள்ள சிற்பங்களில் இவை செதுக்கப்பட்டுள்ளன.
பரத நாட்டியத்திற்கு பாடல், நட்டுவாங்கம், மற்றும் இசைக்கருவிகளின் துணை தேவை. வீணை, புல்லாங்குழல், வயலின், மிருதங்கம் ஆகிய இசைக்கருவிகள் இவற்றில் சில. இசைக்கலைஞர்கள் மேடையின் ஒருபுறமாக அமர்ந்து இசைக்க, நடனம் ஆடுபவர் மேடையின் மையப்பகுதியில் ஆடுவார். நடனம் ஆடுபவர், நாட்டியத்திற்காக பிரத்யேகமாக தைக்கப்பட்ட வண்ணப் பட்டாடைகள் அணிந்து இருப்பார். மேலும் பரத நாட்டியத்திற்கான நகைகளையும், காலில் சலங்கையும் அணிந்திருப்பார்.
பரத நாட்டியம் பயிற்றுவிப்பதில் பல்வேறு பாணிகள் உள்ளன. அவற்றில் சில, 'பந்தநல்லூர் பாணி', 'வழுவூர் பாணி', 'தஞ்சாவூர் பாணி', 'மைசூர் பாணி', 'காஞ்சிபுரம் பாணி' ஆகியவை ஆகும். இக்கலையின் ஆசிரியர்களில், பந்தநல்லூர் மீனாட்சி சுந்தரம்,வழுவூர் பி. இராமையா பிள்ளை, திருவாளப்புத்தூர் சுவாமிநாதபிள்ளை, தனஞ்சயன், அடையார் இலட்சுமணன், கலாநிதி நாராயணன் ஆகியோர் குறிப்பிடத்தக்கவர் ஆவர்.
சொற்பிறப்பியல்
1932 ஆம் ஆண்டில், ஈ. கிருஷ்ண ஐயர் மற்றும் ருக்மிணி தேவி அருண்டேல் ஆகியோர், சதிராட்டம், பரத்தையர் ஆட்டம் அல்லது தேவாராட்டம் என்றும் அழைக்கப்பட்டு வந்த நடனத்திற்கு, "பரதநாட்டியம்" என்று புதிய பெயரை சூட்ட சென்னை மியூசிக் அகதெமியின் ஒரு கூட்டத்தில் முன்மொழிந்தனர். அதன் வழியாக இந்த நடன வடிவத்திற்கு மரியாதை ஏற்படவேண்டும் என்றனர். முக்கியமாக பந்தநல்லூர் நடன பாணியை இப்பெயரில் மாற்றியமைப்பதில் அவர்கள் முக்கிய பங்கு வகித்தனர். பரதம் என்ற சொல் ஒரு கற்பனையான சொற்றொடராகவும் பார்க்கப்படுகிறது. ப என்பது பாவம் (உணர்வுகள், உணர்ச்சிகள்), ர இராகம் (மெல்லிசை, இசைக் குறிப்புகளுக்கான வடிவமைப்புப் பணி), தம் என்பது தாளம் என்தைக் குறிக்கிறது. "நாட்டியம்" என்பது "நடனம்" என்பதற்கான சமசுகிருத சொல்லாகும். இதன்படி பரதநாட்டியம் என்ற கூட்டுச் சொல்லானது பாவம், ராகம், தாளம் ஆகியவற்றை இணக்கமாக வெளிப்படுத்தும் நடனத்தைக் குறிக்கிறது.
வரலாறு
பரதநாட்டியத்தின் கோட்பாட்டளவான அடித்தளங்கள் முதலில் தமிழில் கூத்த நூலில் காணப்படுகின்றன, பின்னர் நிகழ்த்துக் கலைகளின் பண்டைய இந்து நூலான நாட்டிய சாஸ்திரத்திலும் குறிப்பிடப்படுகின்றன.
பரதநாட்டியத்தைப் பற்றிய நேரடியான வரலாற்றுக் குறிப்புகள் தமிழ்க் காப்பியங்களான சிலப்பதிகாரம் (கி.பி. 2ஆம் நூற்றாண்டு) மற்றும் மணிமேகலை (சு. 6ஆம் நூற்றாண்டு) ஆகியவற்றில் காணப்படுகின்றன. பழங்கால நூலான சிலப்பதிகாரம், மாதவி என்ற நடன மாதின் கதையை உள்ளடக்கியது; 113 முதல் 159 வரையிலான செய்யுள்களில் மாதவியின் அரங்கேற்றக் காதை எனப்படும் பகுதியில் நடனப் பயிற்சி முறை விவரிக்கப்படுகிறது. காஞ்சிபுரத்தில் உள்ள சிவன் கோவிலில் உள்ள சிற்பங்கள், கிபி 6 முதல் 9 ஆம் நூற்றாண்டு வரையிலான காலக்கட்டத்தில், பரதநாட்டியம் கிபி முதல் ஆயிரம் ஆண்டுகளின் நடுப்பகுதியில் நன்கு வளர்ந்த ஒரு கலை வடிவத்தைக் காட்டுகிறது.
சிதம்பரம் நடராசர் கோயிலின் தெற்கு வாயிலில் (≈12 ஆம் நூற்றாண்டு) நாட்டிய சாஸ்திரத்தில் கரணங்கள் என்று விவரிக்கப்படும் பரதநாட்டியத்தின் 108 தாண்டவங்கள் கல்லில் சிற்பங்களாக செதுக்கப்பட்டுள்ளன.
சைவக் கோயில்களில் உள்ள பல பழமையான சிவன் சிற்பங்கள் பரதநாட்டிய நடனக் காட்சிகளைப் போலவே உள்ளன. எடுத்துக்காட்டாக, பாதாமி குடைவரைக் கோவில்களின் முதலாம் குகை ஏழாம் நூற்றாண்டைச் சேர்ந்தது. இக்குகையில் தாண்டவ நடனம் ஆடும் சிவனை நடராசாரராக சித்தரிக்கிறது. 5 அடி (1.5 மீ) உயரமுள்ள இந்த சிற்பத்தில் 18 கைகள் உள்ளன, இது வடிவியல் முறையில் அமைக்கப்பட்ட நடன நிலைகளைக் காட்டுகிறது. சிவனின் கரங்கள் பரதநாட்டியத்தில் காணப்படும் முத்திரைகளைக் காட்டுகிறன.
தேவதாசிகள், நடன எதிர்ப்பு இயக்கம், காலனித்துவ கால தடை, வீழ்ச்சி
சில காலனித்துவ இந்தியவியலாளர்கள் மற்றும் நவீன எழுத்தாளர்கள் பரதநாட்டியம் பண்டைய தேவதாசி பண்பாட்டின் வழித்தோன்றல் என்று வாதிடுகின்றனர். இது கிமு 300 மற்றும் கிபி 300 க்கு இடையில் தோற்றம் பெற்றதாக கூறினர். நவீன அறிஞர்கள் இந்தக் கோட்பாட்டுக்கு ஆதரவாக நேரடி நூல் சான்றோ அல்லது தொல்பொருள் சான்றுகளோ இல்லாததால் கேள்வி எழுப்பியுள்ளனர். வரலாற்று காலச் சிற்பங்கள் மற்றும் நூல்கள் நடன மாதுக்களை விவரிக்கின்றன, முன்னிறுத்துகின்றன. அதே போல் அவர்களுக்காக தளிச்சேரி எனப்படும் கோவில் குடியிருப்புகள் அமைக்கபட்டன. ஆனால் அவர்கள் அவர்களை வேசிகள் மற்றும் விபச்சாரிகள் என்று ஆரம்ப காலனித்துவ இந்தியவியலாளர்களால் கூறப்படவில்லை. தவேஷ் சோனேஜியின் கூற்றுப்படி, ஆய்வுகளை திறணாய்வு செய்கையில், அரசவையணங்கு நடனம் என்பது நவீன சகாப்தத்தின் ஒரு நிகழ்வு என்று கூறுகிறது. இது தமிழ்நாட்டின் நாயக்கர் காலத்தின் 16 ஆம் நூற்றாண்டின் பிற்பகுதி அல்லது 17 ஆம் நூற்றாண்டின் தொடக்கத்தில் தொடங்குகிறது என்கிறார். ஜேம்ஸ் லோக்டெஃபெல்டின் கூற்றுப்படி, பரதநாட்டியம் 19 ஆம் நூற்றாண்டு வரை இந்துக் கோயில்களுக்கு மட்டுமே சொந்தமானதாக இருந்தது. 20 ஆம் நூற்றாண்டிலிலுந்தே கோயில்களுக்கு வெளியே மேடைகளில் நிகழ்த்தப்பட்டது. மேலும், தஞ்சையின் மராத்திய ஆட்சியாளர்கள் பரதநாட்டியத்திற்கு ஆதரவளித்தனர்.
18 ஆம் நூற்றாண்டில் கிழக்கிந்திய நிறுவனத்தின் வருகையின் தொடர்ச்சியாக, 19 ஆம் ஆண்டில் பிரித்தானிய காலனித்துவ ஆட்சி காலத்தில், பல பாரம்பரிய இந்திய நடன வடிவங்கள் ஏளனப்படுத்தபட்டு, ஊக்கமிக்கச் செய்யபட்டன. மேலும் இந்த நிகழ்ச்சிகள் கலைகளை வீழ்ச்சியடையவைத்தன. கிறிஸ்தவ சமயப்பரப்பு குழுவினரும், பிரித்தானிய அதிகாரிகளும் வட இந்தியாவின் "ஆடல் கணிகையர்" (கதக்) மற்றும் தென்னிந்தியாவின் "தேவதாசிகள்" (பரதநாட்டியம்) ஆகியோரை "விலைமகளிர், இழிவான பாலின்ப உணர்வூட்டுபவர்கள்" என இழித்துரைத்தனர். மேலும் கிறிஸ்தவ சமயப்பரப்பு குழுவினர் 1892 இல் "நடன எதிர்ப்பு இயக்கம்" தொடங்கி இந்த நடனங்களை தடுத்து நிறுத்த வேண்டும் என்று கோரினர். , நடன எதிர்ப்பு பிரிவினர் இந்த நடன வடிவத்தை விபச்சாரத்திற்கான ஒரு வழி என்று குற்றம் சாட்டினர்.
1910 ஆம் ஆண்டில், பிரித்தானியப் பேரரசின் மெட்ராஸ் ராஜதானி கோயில் நடனத்தையும், அதனுடனான இந்துக் கோயில்களில் பரதநாட்டிய பாரம்பரியத்தையும் முற்றிலும் தடை செய்தது.
காலனித்துவத்திற்கு பிந்தைய மறுமலர்ச்சி
1910 ஆம் ஆண்டு தடைக்கு பலமான எதிர்ப்பு தோன்றியது. சமூக சீர்திருத்தத்தம் என்ற சாக்குப்போக்கின் கீழ் வரலாற்று சிறப்புமிக்க, செழுமையான நடன பாரம்பரியம் பாதிக்கப்படுவதாக தமிழ் மக்கள் கவலைப்பட்டனர்.
ஆடல் முறைகள்
பரத நாட்டியக் கலை மூன்று ஆடல் முறைகளைக் கொண்டது. அவை: ஆகியவையாகும்.
அபிநயம்
அபிநயம் என்பது கருத்தையோ உணர்வையோ வெளிப்படுத்த உதவுவது. அபிநயத்தின் மூலம் ஒரு செய்தியை மற்றவர்களுக்கு உணர்த்தலாம். பரத நாட்டியத்தில் நான்கு விதமான அபிநயங்கள் பயன்படும். அவை என்பனவாகும்.
பரத நாட்டியத்தில் கைமுத்திரைகள் முதன்மையாகக் கொள்ளப்படும். பரத நாட்டியத்தில் பாடலின் பொருளைக் கைமுத்திரைகள் காட்டும். கை முத்திரைகள் வழி கண் செல்லும். கண்கள் செல்லும் வழி மனம் செல்லும். மனம் செல்லும் வழி உள்ளத்தின் உணர்வு செல்லும். இதனைக் கம்பர்,
"கைவழி நயனஞ் செல்லக் கண்வழி மனமும் செல்ல" மனம் வழி பாவமும் பாவ வழி ரசமும் சேர". எனக் குறிப்பிட்டுள்ளார்.
ஆங்கிக அபிநயத்தில் அங்கம், உபாங்கம், பிரத்தியாங்கம் என்னும் மூன்று சிறப்பு பிரிவுகள் உள்ளன. இவற்றை திரியாங்கம் எனவும் அழைப்பர்.
பிரத்தியாங்கம்
புசங்கள், முன் கைகள், முதுகு, வயிறு, தொடைகள், முழங்கால்கள் ஆகியவற்றை பிரத்தியாங்கம் என்பர்.
உபாங்கம்
உபாங்கம் என்பது கண், விழி, புருவம், கன்னம், மூக்கு, தாடை, பல், நாக்கு, உதடு, முகவாய் ஆகியனவாகும்.
சாத்விக அபிநயம்
உள்ளத்தில் எழும்பும் உணர்வுகள் காரணமாக உடலில் ஏற்படும் மெய்ப்பாடுகளை உடல் மொழிகளால் வெளிப்படுத்துவது சாத்விக அபிநயமாகும். மெய்ப்பாடுகளை நவரசம் என்று சொல்வர். ஒன்பான் சுவை என்றும் சொல்வர். அச்சம், வீரம், இழிப்பு, அற்புதம், இன்பம், அவலம், நகை, கோபம், நடுநிலை ஆகிய இச்சுவைகளை மெய்ப்பாடுகளால் உணர்த்த வேண்டும். அதாவது கண்கள், உடலசைவு, உடல்நிலை (posture). கை முத்திரைகள், முக பாவம் ஆகியவற்றால் அபிநயித்தல். இது சாத்விக அபிநயமாகும். எடுத்துக்காட்டாக அச்சமேற்படும் போது உடல் வியர்க்கும்; உடல் நடுங்கும்; கண்கள் சொருகும். இத்தகு மெய்ப்பாடுகளை ஆடலில் காட்டுதல் சாத்விக அபிநயமாகும்.
நாட்டிய உருப்படிகள்
பரத நாட்டிய நிகழ்ச்சியில் தனிப்பட்ட நாட்டிய உருப்படிகள் உண்டு. ஒவ்வொரு உருப்படிக்கும் பெயர், தனித் தன்மை உண்டு. இவ் உருப்படிகள் ஓர் ஒழுங்கு நிரலில் இருக்கும். பரத நாட்டிய நிகழ்ச்சி ஆரம்பிக்குமுன் இறை வணக்கம் பாடுவது வழக்கம். பக்க இசையாளர் இதைப் பாடுவர். முதலில் நிருத்த வகை உருப்படிகள், அதன் பின் நிருத்திய, நாட்டிய வகை உருப்படிகள் தொடரும். உருப்படிகள்
வெளி இணைப்புகள்
பகுப்பு:பரதநாட்டியம் பகுப்பு:இந்தியப் பண்பாடு பகுப்பு: நடன வகைகள் பகுப்பு:இந்திய நடனங்கள்
கண்ணாத்தாள்
கண்ணாத்தாள் 1998 ஆம் ஆண்டு கரண் மற்றும் நீனா நடிப்பில், இளையராஜா இசையில், பாரதி கண்ணன் இயக்கத்தில், ஆர். பி. செளத்ரி தயாரிப்பில் வெளியான தமிழ் திரைப்படம்
கதைச்சுருக்கம்
ஜமீன்தார் மோகனசுந்தரத்தின் (மணிவண்ணன்) மனைவி ரங்கநாயகி (வடிவுக்கரசி). இவர்களின் மகன் சின்னதுரை (கரண்). பல தீய பழக்கங்களுக்கு அடிமையானவன் சின்னதுரை. கோயில் திருவிழாவில் கண்ணாத்தாவைக் காணும் அவன் அவளைத் திருமணம் செய்ய விருப்பப்படுகிறான். சண்முகம் பிள்ளையின் சம்மதத்தோடு அவர்கள் திருமணம் நடைபெறுகிறது.
திருமணத்திற்குப் பிறகு அப்பாவியான கண்ணாத்தாளைக் கொடுமைப்படுத்துகிறான் சின்னதுரை. தன் மகளைக் காண வரும் சண்முகம் பிள்ளை, கண்ணாத்தாள் படும் சிரமங்களைக் கண்டு மனவேதனை அடைகிறார். அந்தக் கவலையிலேயே மாரடைப்பு வந்து இறக்கிறார். ஆதரவற்ற தன் தாயையும் சகோதரிகளையும் தன் வீட்டில் தங்கவைக்கிறாள் கண்ணாத்தாள். சின்னதுரையின் தாயும் தந்தையும் அவர்களை அவமானப்படுத்தி வீட்டைவிட்டு வெளியேற்றுகின்றனர். இவர்களின் கொடுமை தாளாமல் கண்ணாத்தாளின் தாயும், சகோதரிகளும் தற்கொலை செய்துகொள்கின்றனர்.
சின்னதுரையும் அவன் தாய், தந்தையும் சேர்ந்து கர்ப்பிணியான கண்ணத்தாளைக் கொடுமைப்படுத்திக் கொலை செய்துவிட்டு அதை விபத்தாக சித்தரிக்கின்றனர். அதன் பிறகு சின்னதுரை, சீதாலட்சுமியை (இந்து) திருமணம் செய்கிறான். கண்ணாத்தாள் தெய்வமாக வந்து சின்னதுரை மற்றும் அவன் தாய், தந்தையை பழிதீர்க்கிறாள்.
மேற்கோள்கள்
பகுப்பு:இந்து பக்தி திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1998 தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள்
இசாகொளத்தூர் ஊராட்சி
இசாகொளத்தூர் ஊராட்சி (Isakolathur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1009 ஆகும். இவர்களில் பெண்கள் 497 பேரும் ஆண்கள் 512 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குலதெய்வம் (திரைப்படம்)
குலதெய்வம், 1956 ஆம் ஆண்டு வெளிவந்த தமிழ்த் திரைப்படம். கிருஷ்ணன்-பஞ்சுவின் இயக்கத்தில் வெளிவந்த இத்திரைப்படத்தில் எஸ். வி. சகஸ்கரநாமமும் பண்டரிபாயும் முக்கியக் கதாபாத்திரங்களில் நடித்திருந்தனர். எம். ஆர். சந்தானலட்சுமி, எம். என். ராஜம், எஸ். எஸ். ராஜேந்திரன், விஜயகுமாரி, குலதெய்வம் ராஜகோபால் ஆகியோரும் இதில் நடித்தனர். இப்படத்தில் சிறப்பாக நடித்திருந்த நகைச்சுவை நடிகர் ராஜகோபாலன், குலதெய்வம் ராஜகோபால் என அழைக்கப்பட்டார். இத்திரைப்படம் 1956 ஆம் ஆண்டிற்கானச் சிறந்த தமிழ்த் திரைப்படத்துக்கான தேசிய விருதுக்குரிய தகுதிச் சான்றிதழ் பெற்றது. ஏவி மெய்யப்பனால் இத்திரைப்படம் இந்தியில் பாபி என்ற பெயரில் 1957 ஆம் ஆண்டு வெளியிடப்பட்டது.
""சின்னக் கலைவாணர் ""என்று ,1960.ஆம்.வருடம், கலைவாணர் N.S.கிருஷ்ணன் மனைவியார், T.A.மதுரம் அவர்களால் பட்டம் பெற்றவர், அமரர்.உயர்திரு. குலதெய்வம் V.R.ராஜகோபால் அவர்கள்.உடனிருந்த சாட்சி :அமரர்.திரு.""கல்கண்டு"" பத்திரிக்கை ஆசிரியர்.தமிழ்வாணன் அவர்கள்.இடம் :மதுரை மாணவர் சங்கம்.தமுக்கம் மைதானம்.
கதைக்கான பின்னணி
1856 ஆம் ஆண்டே இந்து விதவைகள் மறுமணச் சட்டம் அமுலுக்கு வந்திருந்தாலும் சமுதாயரீதியாக இந்து விதவைகளின் மறுமணம் ஏற்றுக் கொள்ளப்படவில்லை. 19 ஆம் நூற்றாண்டின் இறுதியிலும் 20 ஆம் நூற்றாண்டின் தொடக்கத்திலும், இக்கருத்தை ஆதரித்தவர்களும் செயல்படுத்தியவர்களும் சமுதாயத்தில் கடுமையாகச் சாடப்பட்டனர். ஆனால் இந்தப் பிரச்சனை திரைப்படங்களுக்கு முக்கிய ஆதாரமாக அமைந்தது. பல திரைப்படங்கள் வெவ்வேறு பல மொழிகளில் இக்கருத்தை மையமாகக் கொண்டு வெளிவந்தன. இத்திரைப்படத்தின் கதை, எழுத்தாளர் பிரபாவதி தேவி சரஸ்வதி எழுதிய வங்காளக் கதையை அடிப்படையாகக் கொண்டது. இப்படத்தின் திரைக்கதையை எழுதியவர் முரசொலி மாறன். இக்கதை கூட்டுக் குடும்பத்தின் சிறப்பையும் விதவை மறுமணக் கருத்தையும் கொண்டுள்ளது.
கதைச் சுருக்கம்
தனது தந்தையின் மரணப்படுக்கையில் தனது சகோதர சகோதரியரைப் பார்த்துக் கொள்வதாகத் தான் செய்து கொடுத்த சத்தியத்தினைக் காப்பாற்ற பாடுபடும் மூத்த மகனாக சகஸ்கரநாமமும் அவரது மனைவியாக பண்டரிபாயும் நடித்துள்ளனர். கால்நடையாக துணி வியாபாரம் செய்யும் சகஸ்கரநாமம் தனது உழைப்பால் சொந்த ஊரிலேயே ஒரு சொந்தமாக ஒரு துணிக் கடை தொடங்கும் அளவுக்கு முன்னேற்றம் காண்கிறார். தனது மூன்று சகோதரர்களையும் வளர்த்து ஆளாக்கி திருமணமும் செய்து வைத்த பின் அவர்களது மனைவியரால் குடும்பத்தில் ஏற்படும் தகராறுகளை அவரும் அவர் மனைவியுமாகச் சமாளித்துக் குடும்பத்தை மீண்டும் ஒன்றுபடுத்துகிறார்கள். பால்ய விவாகத்தில் விதவையானத் தனது இளைய சகோதரிக்கு (மைனாவதி) மறுமணம் செய்து வைக்கிறார். சமுதாய முக்கியத்துவம் கொண்ட இத்திரைப்படம் ஒரு வெற்றிப்படமாக அமைந்தது.
பாடல்கள்
இத்திரைப்படம் பாரதியார், பாரதிதாசன் பாடல்களையும் பட்டுக்கோட்டை கல்யாணசுந்தரம், கே. பி. காமாட்சி, ஆதமநாதன் ஆகியோர் எழுதிய பாடல்களையும் கொண்டுள்ளது.
குச்சிப்புடி
குச்சிப்புடி (தெலுங்கு: కూచిపూడి) இந்தியாவின் ஆந்திரப் பிரதேச மாநிலத்தில் வளர்ந்த ஒரு பண்டைய நடன நாடக வடிவமாகும். இது தென்னிந்தியா முழுவதும் பெயர்பெற்ற ஒரு நடன வகையாகும். ஆந்திர மாநிலத்தின் கிருஷ்ணா மாவட்டத்திலுள்ள குச்சிபுடி என்னும் கிராமத்தின் பெயராலேயே இது அழைக்கப்படுகின்றது.
கருநாடக இசையோடு இவ்வகை நடனம் ஆடப்படுவது வழக்கமாகும். அதோடு மிருதங்கம், வயலின், புல்லாங்குழல் மற்றும் தம்புரா ஆகிய இசைக்கருவிகளும் பயன்படுத்தப்படலாம். இது 7ஆம் நூற்றாண்டின் இறுதிப்பகுதியில் புகழ்பெறத்தொடங்கியது.
வரலாறு
நெடுங்காலமாக தேவதாசிகள் இந்த நாட்டிய நாடகத்தை ஆந்திராவின் கோவில்களில் ஆடிவந்தார்கள். காலப்போக்கில் சமுதாய மாற்றத்தோடு தேவதாசி முறை இல்லாதொழியவே இடைக்காலத்தில் பிராமணர்களால் இது வளர்க்கப்பட்டதாகச் சொல்லப்படுகிறது. அக்காலத்தில் இது பல பாத்திரங்களைக் கொண்ட நாட்டிய நாடகமாக, ஆண்களாலேயே ஆடப்பட்டதாகத் தெரிகிறது.
தற்காலத்தில் ஆடப்படும் குச்சிப்புடி ஆரம்பகாலத்திலிருந்ததிலும், பெருமளவு வேறுபட்டுள்ளது. இன்று இந்த நடனம் தனிநபர் ஆட்டமாகப் பெரும்பாலும் பெண்களால் ஆடப்படுகிறது. இந்த ஆட்டம் பெரும்பாலும், சமயத்தொடர்புள்ள புராணக் கதைகளையே கருப்பொருளாகக் கொண்டுள்ளன. துரித பாத அசைவுகளையும், லாவகமான உடலசைவுகளையும் அடிப்படையாகக் கொண்டது இந்த நடனம்.
நாட்டிய நாடகம் மூலம் மக்களுக்கோ, அரசுக்கோ ஒரு செய்தியைத் தரும் ஊடகமாகவும் இந்த குச்சிப்புடி நடனம் செயற்பட்டிருக்கிறது. ஒரு சமயம் நரச நாயக்கர் மன்னராக இருந்தபோது, வரிச்சுமையினால் மக்கள் படும் அவதியை மன்னர் பார்வைக்கு அரசவையில் இருந்த குச்சிப்புடி கலைஞர்கள் கொண்டு சென்றார்கள். மன்னனும் நிலைமையை உணர்ந்து மக்கள் துயர் தீர்த்தானாம்.
இசைக்கருவிகள்
இந்த நாட்டிய இசையில் கருவிகளாக ஹார்மோனியம், கஞ்சீரா, புல்லாங்குழல், வீணை மற்றும் வயலின் பயன்படுத்தபடுகிறது. மேலும், வாய்ப்பாட்டு பாடுபவர் கர்நாடக சங்கீதத்தில் பாட்டுப்பாட, நட்டுவனார் ஜதி சொல்ல, குச்சிப்பிடி நடனம் அரங்கேறும்.
நடனமுறை
குச்சிப்பிடி நடனத்தின் அங்கங்கள் நிருத்தம், நிருத்யம் மற்றும் நடனம் ஆகும். நிருத்தம் தீர்மானங்களையும், ஜதிகளையும் கொண்டது. நிருத்யம் என்பது பாடல் பகுதி. நடனம் என்பது முக பாவனைகள் மற்றும் கை முத்திரைகளை அடக்கியது ஆகும். நடனத்தில் ஒரு பகுதியாக வெண்கலத் தாம்பாளத்தின் விளிம்பின்மீது நின்றுகொண்டு ஆடுவதுண்டு. இந்தப் பகுதிக்கு பெயர் 'தரங்கம்' ஆகும். சில சமயம் தண்ணீர்ப் பானையுடனும் ஆடுவதுண்டு.
மேற்கோள்கள்
பகுப்பு:ஆந்திரப் பண்பாடு பகுப்பு:ஆந்திரா நாட்டியம் பகுப்பு: நடன வகைகள் பகுப்பு:இந்திய நடனங்கள்
சங்கரா அறிவியல் மற்றும் வணிகவியல் கல்லூரி
சங்கரா அறிவியல் மற்றும் வணிகவியல் கல்லூரி இந்தியாவின் தமிழ்நாட்டில் கோவை மாவட்டத்தின் சரவணம்பட்டியில் அமைந்துள்ள கல்லூரியாகும். இக்கல்லூரி கோவை பன்னாட்டு வானூர்தி நிலையத்தில் இருந்து 13 கிலோ மீட்டர் தொலைவில் அமைந்துள்ளது. இது, அகில இந்திய தொழில்நுட்பக் கல்விக் குழுவின் (AICTE) அனுமதியுடன் கோயம்புத்தூரில் உள்ள பாரதியார் பல்கலைக்கழகத்தின் இணைப்பு கல்லூரியாக விளங்கி வருகிறது.
வரலாறு
சங்கரா கல்வி நிறுவனமானது, கோயம்புத்தூர் கல்வி மற்றும் பண்பாட்டு மைய அறக்கட்டளைக்கு சொந்தமானதாகும். இந்த அறக்கட்டளை டி. கே. பட்டாபிராமன் அவர்களால் 1982ஆம் ஆண்டில் நிறுவப்பட்டது.
அமைவிடம்
இக்கல்லூரி, கோவை சரவணம்பட்டி அருகே அசோகபுரத்தில் அமைந்துள்ளது. குமரகுரு பொறியியல் கல்லூரி, கேசிடி தொழில்நுட்ப பூங்கா ஆகிய கல்வி நிறுவனங்கள் இக்கல்லூரியின் அருகிலேயே அமைந்துள்ளன.
மேற்கோள்கள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎ பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள் பகுப்பு:பாரதியார் பல்கலைக்கழக இணைவுக்கல்லூரிகள்
ரங்கநாத் மிஸ்ரா
இரங்கநாத் மிஸ்ரா  (Ranganath Mishra) எம்.ஏ., எல்.எல்.எம் (25 நவம்பர் 1926 - 13 செப்டம்பர் 2012) இந்தியாவின் 21 ஆவது தலைமை நீதிபதி யாக, 1990 செப்டம்பர் 25 முதல் 24 நவம்பர் வரை பணியாற்றினார். இவர் [[இந்தியாவின் தேசிய மனித உரிமை ஆணையம்
இளமைக் காலம்
இரங்கநாத் மிஸ்ரா நவம்பர் 25, 1926 அன்று ஒடிசாவில் பானபூரில் பிறந்தார்.இவா் ஓர் ஒரியா கவிஞராகவும்  அரசியல்வாதியாகவும் இருந்தாா். உயர்நிலைப் பள்ளிப்படிப்பை பானபூரில் படித்தார். மேலும் உயா்கல்வியை பி.எம். கல்விக்கழகத்திலும், பின்னா் இராவென்சா கல்லூரியிலும்  அலகாபாத் பல்கலைக்கழகத்திலும் பயின்றாா்.
ஒய்வு மற்றும் இறப்பு
இவர் 1992 ஆம் ஆண்டு முதல் அனைத்து இந்தியா ஆண்கள் சாரணியா் சங்கத்தின் தலைமைச் சாரணராக பணியாற்றினார். 1993 இல் தேசிய மனித உரிமைகள் ஆணையத்தின் முதல் தலைவராகத் தோ்ந்தெடுக்கப்பட்டாா். 1998 முதல் 2004 வரை அவர் சோனியா காந்தி தலைமையிலான காங்கிரஸ் கட்சியிலிருந்து மேலவை உறுப்பினராக தோ்ந்தெடுக்கப்பட்டாா்.
நீண்ட காலத்திற்கு நோய்வாய்பட்டிருந்த பிறகு, இரங்கநாத் மிஸ்ரா புவனேசுவரத்தில் ஒரு தனியார் மருத்துவமனையில் 2012 செப்டம்பர் 13 அன்று இறந்தார்.
மேற்கோள்கள்
பகுப்பு:1926 பிறப்புகள் பகுப்பு:2012 இறப்புகள் பகுப்பு:இந்தியத் தலைமை நீதிபதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருவண்புருடோத்தமம்
திருவண்புருடோத்தமம் என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு கிழக்கே ஐந்து மைல் தொலைவில் திருநாங்கூரில் அமைந்துள்ளது.
சிறப்பு
திருமங்கையாழ்வாரால் மட்டும் 10 பாக்களால் பாடல்பெற்றது இக்கோயில். மணவாள மாமுனிகள் இங்கு வந்து சென்றுள்ளார். திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.
நம்பிக்கை
வியாக்ரபாத முனிவர் எனப்படும் புலிக்கால் முனிவர் என்பவர் எம்பெருமானுக்கு பூமாலை கட்டிச் சூட்டும் வேலையை மேற்கொண்டிருந்தார். இக்கோவிலில் எம்பெருமானுக்கு மாலை கட்ட வந்தவர் தனது குழந்தை உபமன்யுவை உட்கார வைத்துவிட்டுப் பூப்பறிக்கச் சென்றார். குழந்தை பசியால் அழுதது. புருடோத்தம நாயகி தூண்ட வண்புருடோத்தமன் திருப்பாற்கடலை வரவழைத்து. குழந்தைக்குப் பாலைப் புகட்டி அருள் புரிந்து வியாக்ரபாத முனிவருக்கும் காட்சி தந்தார் என்பது இத்தலத்தோடு பேசப்படும் வரலாறாகும்.
மேற்கோள்கள்
பகுப்பு:108 திவ்ய தேசங்கள் பகுப்பு:திருநாங்கூர் பதினொரு திருப்பதிகள் பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
மலையாளப்பட்டி ஊராட்சி
மலையாளப்பட்டி ஊராட்சி (Malayalapatti Gram Panchayat), தமிழ்நாட்டின் பெரம்பலூர் மாவட்டத்தில் உள்ள வேப்பந்தட்டை வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3446 ஆகும். இவர்களில் பெண்கள் 1694 பேரும் ஆண்கள் 1752 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
சாமுண்டீஸ்வரி கோயில்
சாமுண்டி கோயில் (Chamundeshwari Temple) (ಶ್ರೀ ಚಾಮುಂಡೇಶ್ವರಿ ದೇವಸ್ಥಾನ), இந்தியாவின் கர்நாடகா மாநிலத்தில் மைசூர் நகரத்திலிருந்து 13 கிலோ மீட்டர் தொலைவில், சாமுண்டி மலையில் அமைந்துள்ள சாமுண்டி  அம்மனுக்கு அர்ப்பணிக்கப்பட்ட இந்துக் கோயிலாகும். சாமுண்டீஸ்வரி அம்மன், மைசூர் இராச்சியத்தின் காவல் தெய்வம் ஆகும்.
மகாசக்தி பீடங்கள்
சக்தி பீடங்களில் ஒன்றாகக் கருதப்படும் சாமுண்டிக் கோயில், 18 மகாசக்தி பீடங்களில் ஒன்றாகும்.
வெளி இணைப்புகள்
பகுப்பு:அம்மன் கோயில்கள் பகுப்பு:கர்நாடகாவில் உள்ள இந்துக் கோயில்கள் பகுப்பு:மைசூர் மாவட்டம் பகுப்பு:சக்தி பீடங்கள்
வியாசர் விருந்து
வியாசர் விருந்து என்ற பெயரில் சக்ரவர்த்தி இராசகோபாலாச்சாரியால் கல்கி இதழில் எழுதப்பட்டது. பின்னர் பாரதி பதிப்பகத்தாரால் நூலாக வெளியிடப்பட்டு அதன்பின் மகாபாரதம் என்று வானதி பதிப்பகம் நூலாக வெளியிட்டது!
எருமைப் புல்
எருமைப் புல்லின் (ஆங்கிலம்:Buffalo grass) தாவரவியல் பெயர் 'பிரக்கையிரியா மியூட்டிகா' (இலத்தீன்:Brachiaria mutica) மற்றொரு பெயர், நீர்ப்புல் என்பதாகும். இப்புல்லினம், பல பருவப்பயிர் ஆகும். இது பள்ளத்தாக்குக்களில் உள்ள சதுப்பு நிலங்களில் இயல்பாகக் காணப்படுகிறது. இது காட்டுவகைப் புல் இனமாகும். ஒரு மீட்டர் வரை வளரும் தன்மை கொண்டது. இந்தப்புல் இருபாலினத் தன்மையை உடையதாகும். இதன் தாயகம் பண்டைய ஆப்பிரிக்க கண்டமெனக் கண்டறிந்துள்ளனர். இதன் பேரினமானது, நூற்றுக்கும் மேற்பட்ட சிற்றினங்களைக் கொண்டு, பெரிய புல் பேரினமாக விளங்குகிறது.
வியாசர் விருந்து
நூலாசிரியர் முன்னுரை
வியாசர் விருந்து என்ற தொடர் நூலாக பாரதி பதிப்பகத்தால் வெளியிடப்பட்டபோது ராஜாஜி அவர்களால் எழுதப்பட்ட முன்னுரை: 'முதல் தாம்பூலம்' என்ற பெயரில் சிசுபாலன் கதையை ராஜாஜி கல்கி இதழுக்கு எழுதுகிறார். அதைப் பார்த்த கல்கி ஆசிரியரும் அவரோடு டி. கே.சி. என்பவரும் இணைந்து மகாபாரதத்தை எழுதத் தூண்டியிருக்கின்றனர்.
எருமைப் புல்
தமிழகப் பயன்பாடு
கொஞ்சகாலமாகத் தீவனப்பயிராக, தமிழ்நாட்டில் பயிர் செய்கின்றனர். கோயம்புத்தூர், கோவில்பட்டி வேளாண்பண்ணை, இறைவைப் புன்செய்களில் பயிர் செய்து பார்த்ததில், எருமைப்புல் சமவெளிகளிலும் செழிப்பாக வளருமென்பது கண்டறியப்பட்டது. ஆண்டுக்கு 8-10 முறை அறுவடைச் செய்யலாம். மொத்தத்தில் ஏக்கர் ஒன்றுக்கு, 80,000 இராத்தல் வரை புல் மகசூல் கிடைக்கிறது. புல்லில் புரதச்சத்தும் மிகுந்து காணப்படுகிறது. மாடுகள், இப்புல்லை விருப்பத்துடன் விரும்பி உண்கின்றன. கெனியா, நேப்பியர் புல்களின் தாவரத்தண்டுகளைக் கழிப்பது போல், இந்நீர்ப்புல்லைக் கழிப்பதில்லை. ஏனெனில், இத்தண்டு குறைவாகவும், மெல்லியதாகவும் இருப்பதே, இதற்குக் காரணமெனக் கண்டறியப்பட்டுள்ளது.இலைகள் மிகுந்து காணப்படுகின்றன. காலையில் எருமைப்புல்லின் மேலிருக்கும் பனித்துளிகள் காய்ந்தபின் அறுத்தால்தான், மாடுகள் தின்கின்றன என்பதை, நினைவில் நிறுத்திக் கொள்ளவேண்டிய குறிப்பாகும்.
மேற்கோள்கள்
பகுப்பு:புற்கள்
வியாசர் விருந்து
எட்டாம் பதிப்பிற்கு ஆசிரியர் முன்னுரை
திரும்பத் திரும்ப படிக்கவேண்டிய புத்தகங்களில் ஒன்று வியாசர் விருந்து என்று இராஜாஜி குறிப்பிடுகிறார். தான் எழுதிய நூல் ஆகினும் உண்மையில் நம்முடைய நாட்டின் தர்மதேவதை தூண்டித்தான் தான் எழுதியதாகவும் இதைப் படிக்கும்போது இதை நான்தான் எழுதினேனா என்று தமக்கே வியப்பும் ஆனந்தமும் உண்டானதாக குறிப்பிடுகின்றார்.
கவிமணியின் வாழ்த்து
"விண்ணமுதை யொத்த வியாசர் விருந்தளித்த புண்ணியனே வேதாந்தப் போதகனே!-தண்ணியநீள் ஆழிசூழ் இவ்வுலகில் ஆழியான் இன்னருளால் வாழிநீ ஐயா! மகிழ்ந்து" எனப் பாடிப் பாராட்டினார்.
அத்தியாயங்கள்
1.கணபதி ராயசம் 2. தேவவிரதன் 3. பீஷ்ம சபதம் 4. அம்பையும் பீஷ்மரும் 5. தேவயானியும் கசனும் 6. தேவயானி மணந்தது 7. யயாதி 8. விதுரன் 9. குந்திதேவி 10. பாண்டுவின் முடிவு 11. பீமன் 12. கர்ணன் 13. துரோணர் 14. அரக்கு மாளிகை 15. பாண்டவர்கள் தப்பியது 16. பகாசுரன் வதம் 17. திரௌபதி சுயம்வரம் 18. இந்திரப் பிரஸ்தம் 19. சாரங்கக் குஞ்சுகள் 20. ஜராசந்தன் 21. ஜராசந்தன் வதம் 22.முதல் தாம்பூலம் 23.சகுனியின் பிரவேசம் 24.ஆட்டத்திற்கு அழைப்பு 25.பந்தயம் 26.திரௌபதியின் துயரம் 27.திருதராஷ்டிரன் கவலை 28.கிருஷ்ணன் பிரதிக்ஞை 29.பாசுபதம் 30.துயரம் புதிதல்ல 31. அகஸ்தியர் 32. ரிஷ்ய சிருங்கர் 33. பயனற்ற தவம். யவக்ரீவன் கதை 34. யவக்ரீவன் மாண்ட கதை 35. படிப்பு மட்டும் போதாது 36. அஷ்டவக்கிரன் பீமனும் அனுமானும் 38. நான் கொக்கல்ல 39. துஷ்டர்களுக்கு திருப்தி ஏது? 40. துரியோதனன் அவமானப்பட்டது 41. கண்ணன் பசி 42. நச்சுப் பொய்கை 43. அடிமைத்தொழில் 44. மானம் காத்தல் 45. விராடனைக் காத்தது 46. உத்தரன் 47. பிரதிக்ஞை முடிந்தது 48. விராடன் உடைய பிரம்மை 49. மந்திராலோசனை 50. பார்த்தசாரதி 51. மாமன் எதிர்க்கட்சி 52. விருத்திரன் 53. நஹுஷன் 54. சஞ்சயன் தூது 55. ஊசிமுனை நிலமும் இல்லை 56. கண்ணன் தூது 57. பாசமும் தர்மமும் 58. பாண்டவ சேனாதிபதி 59. கௌரவ சேனாதிபதி 60. பலராமன் 61.ருக்மிணி 62. ஒத்துழையாமை 63. கீதையின் தோற்றம் 64. ஆசி பெறுதல் 65. முதல்நாள் யுத்தம் 66. இரண்டாம்நாள் யுத்தம் 67. மூன்றாம்நாள் யுத்தம் 68. நான்காம்நாள் யுத்தம் 69. ஐந்தாவது நாள் யுத்தம். ஆறாம் நாள் யுத்தம் 71. ஏழாவது நாள் யுத்தம் 72. எட்டாம்நாள் யுத்தம் 73. ஒன்பதாம் நாள் யுத்தம் 74. பீஷ்மர் வீழ்ந்தார் 75. பிதாமகரும் கர்ணனும் 76. துரோணர் தலைமை 77. உயிருடன் பிடிக்க 78. பன்னிரண்டாவது நாள் 79. சூரன் பகதத்தன் 80. அபிமன்யு 81. அபிமன்யு வதம் 82. புத்திர சோகம் 83. சிந்து ராஜன் 84. தான் பயிலாத கவசதாரணம் 85. தருமன் கவலை 86. யுதிஷ்டிரன் ஆசை 87. கர்ணனும் பீமனும் 88. குந்திக்கு கொடுத்த வாக்கு 89. பூரிசிரவஸ் வதம் 90. ஜெயத்ரதன் வதம் 91. துரோணரின் முடிவு 92. கர்ணனும் மாண்டான் 93. துரியோதனனின் முடிவு 94. பாண்டவர்களின் வெட்கம் 95. அசுவத்தாமன் 96. புலம்பி என்ன பயன் ? 97. எவன் தேற்ற போகிறான்? 98. அண்ணனைக் கொன்றேன் 99.அரசர்களுடைய கடமை 100. பொறாமை 101. உதங்கரின் வெட்கம் 102. படி மாவு 103. பதினைந்து ஆண்டுகள் ராஜ்ய பாரம் 104. திருதராஷ்டிரன் வனம் சென்றான் 105. மூவர்களின் முடிவு 106. கண்ணன் மறைந்தான் 107. தர்ம புத்திரன்
1.கணபதிராயசம்
வியாசர் சொல்லச் சொல்ல விநாயகர் மகாபாரதத்தை எழுதிய நிகழ்வை குறிப்பிடுகின்ற அத்தியாயம் ஆகும். கூடவே இந்த அத்தியாயத்தில் மகாபாரதக் கதைச் சுருக்கத்தை குறிப்பிடுகின்றார் ராஜாஜி.
2.தேவவிரதன்
சந்தனு கங்காதேவியிடம் அவள் யாரென்று தெரியாமல் காதல் கொண்டு தன்னை மணந்து கொள்ள வேண்டுகிறான். அதற்கு கங்காதேவி தன்னை யார் என்று கேட்கக் கூடாது என்றும் தான் எதைச் செய்தாலும் அதைப் பற்றியும் கேட்கக்கூடாது என்றும் அவ்வாறு கேட்டால் தான் அவரை விட்டு பிரிந்து போய் விடுவேன் என்றும் நிபந்தனை விதிக்கிறாள்.
மேற்கோள்கள்
பகுப்பு:தமிழ் நூல்கள் பகுப்பு:மகாபாரதம்
மகாராசா அரேந்திரா கிசோர் பொது நூலகம்
மகாராசா அரேந்திரா கிசோர் பொது நூலகம் (Maharaja Harendra Kishore Public Library) இந்தியாவின் பீகார் மாநிலம், மேற்கு சம்பாரண் மாவட்டத்தில் இருக்கும் பெட்டியா நகரத்தில் அமைந்துள்ள ஒரு நூலகம் ஆகும். விக்டோரியா நினைவு நூலகம் என்ற பெயரில் 1905 ல் நிறுவப்பட்ட இந்நூலகம் பின்னர் 1955 ஆம் ஆண்டில் மகாராசா அரேந்திரா கிசோரின் பிறந்த நாளின் போது தற்போதைய பெயரான மகாராசா அரேந்திரா கிசோர் பொது நூலகம் என்று பெயர் மாற்றம் செய்யப்பட்டது. பீகார் அரசு மற்றும் வளர்ச்சி நடவடிக்கைகள் பிரிவின் கீழ் நூலகம் செயல்படுகிறது. இதன் செயல்பாடுகளை இலக்கமுறை அதிகாரமளித்தல் அறக்கட்டளையும் பில் மற்றும் மெலிண்டா கேட்சு அறக்கட்டளையும் கவனிக்கின்றன. மாவட்டக் கல்வி அலுவலர் நூலகத்தின் தலைவராகச் செயல்படுகிறார். 2013 ஆம் ஆண்டு பிப்ரவை 21 இல், இலக்கமுறை அதிகாரமளித்தல் அறக்கட்டளை உதவியுடன் பீகார் மாநில அரசு பில் மற்றும் மெலிண்டா கேட்சு அறக்கட்டளையின் கேட்சு உலகளாவிய நூலகத்திட்டத்தை முன்னெடுத்தது. இதற்காக மகாராசா அரேந்திரா கிசோர் மாவட்ட பொதுநூலக வளமையத்தை நிறுவியது.
வரலாறு
விக்டோரியா நினைவு நூலகம் என்ற பெயரில் 1905 ல் நிறுவப்பட்ட இந்நூலகம் 1934 ஆம் ஆண்டுவரை பெட்டியாவிலுள்ள சித்ரகுப்த மெய்டனில் இயங்கி வந்தது. 1934 ஆம் ஆண்டு நிலநடுக்கத்திற்குப் பின்னர் இந்நூலகம் 1936 இல் பெட்டியா ராச் எனப்படும் மிகப்பெரிய பண்னைக்கு மாற்றப்பட்டது. 1955 ஆம் ஆண்டில் மகாராசா அரேந்திரா கிசோரின் பிறந்த நாளின் போது தற்போதைய பெயரான மகாராசா அரேந்திரா கிசோர் பொது நூலகம் என்று பெயர் மாற்றம் செய்யப்பட்டது. நூலக வளாகத்தில் மகாராசாவுக்கு ஒரு சிலையும் நிறுவப்பட்டது 1958 இல் துணைக் கோட்ட நூலகமாகவும், 1980 இல் மாவட்ட மைய நூலகமாகவும் பீகார் அரசு தரம் உயர்த்தியது.
உள்கட்டமைப்பு
1.45 ஏக்கர் பரப்பளவில் நூலகம் அமைந்துள்ளது. நான்கு பிரதான கூடங்கள் நூலகத்தில் அமைக்கப்பட்டுள்ளன. அவற்றில் மூன்று கூடங்கள் நூல்கள் வைப்பு அறையாகவும் ஒரு கூடம் வாசிப்பு அறையாகவும் பயன்படுத்தப்படுகிறது. கிழக்குப் புறத்தில் ஒரு மேடை அமைக்கப்பட்டுள்ளது. இங்கு பல்வேறு கலாச்சார நிகழ்வுகளும் வேரு பல முக்கிய விழாக்களும் கொண்டாடப்படுகின்றன.
வசதிகள்
உறுப்பினர்களுக்கு இணையதள வசதி, நகல் எடுத்தல், புகைப்படம் எடுத்தல். அச்சிடல் வசதிகள் அளிப்பது, உள்ளூர் மக்களுக்கு தகவல் தொழில்நுட்ப பயிற்சியளித்தல், இளைஞர்களுக்கு வேலைவாய்ப்பு ஆலோசனை வழங்கல் போன்ற வசதிகள் இங்கு கடைப்பிடிக்கப்படுகின்றன.
உறுப்பினர் சேர்க்கை
இந்தியக் குடிமக்கள் எவர் வேண்டுமானாலும் இங்கு உறுப்பினராகச் சேரலாம்.
புற இணைப்புகள்
பகுப்பு:மேற்கு சம்பாரண் மாவட்டம்
துணிக்கட்டு
துணிக்கட்டு அல்லது துணி முடிச்சு (Sheet bend) என்பது ஒரு வகை முடிச்சாகும். ஒரே பருமனில் உள்ள அல்லது வேறுபட்ட பருமனில் காணப்படும் கயிறுகளை இணைக்க இக்கட்டு உதவுகின்றது. இக்கட்டு வளையக்கட்டுடன் ஒத்ததாகும். இக்கட்டினை விரைவாகவும் இறுக்கமாகவும் கட்டலாம். இக்கட்டு நெசவாளியின் கட்டு எனவும் அழைக்கப்படுகின்றது. முற்காலத்தில் நெசவாளிகள் தமது நெசவுப்பேட்டையில் அதிகமாக இக்கட்டைப் பயன்படுத்தியதால் இவ்வாறு இக்கட்டு அழைக்கப்படுகின்றது. பாய் மரக் கயிறுகளைக் கட்டுவதற்காகவும் இக்கட்டு பயன்படுத்தப்படுகின்றது. இதனால் பெக்கட் கட்டு எனவும் இக்கட்டு அழைக்கப்படுகின்றது.
இவற்றையும் பார்க்க
பகுப்பு:முடிச்சுகள்
சமோவ மொழி
சமோவ மொழி என்பது ஆத்திரோனேசிய மொழிக்குடும்பத்தை சேர்ந்த ஒரு மொழி ஆகும். இம்மொழி சமோவா, அமெரிக்க சமோவா ஆகிய நாடிகளில் பேசப்படுகிறது. இம்மொழியை ஏறத்தாழ மூன்றரை மில்லியன் மக்கள் பேசுகின்றனர்.
மேற்கோள்கள்
பகுப்பு:ஆஸ்திரோனீசிய மொழிகள்
புதுயுகம்
புதுயுகம் 1954 ஆம் ஆண்டு வெளிவந்த தமிழ்த் திரைப்படமாகும். கோபு மற்றும் சுந்தர் ஆகியோரின் இயக்கத்தில் வெளிவந்த இத்திரைப்படத்தில் எஸ். ஏ. நடராஜன், எஸ். வி. சுப்பைய்யா, பி. வி. நரசிம்ம பாரதி, எம். எஸ். திரௌபதி, கிருஷ்ணகுமாரி மற்றும் பலரும் நடித்திருந்தனர்.
கதை சுருக்கம்
பேராசிரியர் ரகுநாத் ஒரு சமூக சீர்திருத்தவாதி. அவரின் இளைய சகோதரி செல்லம் ஒரு விதவை. ரகுநாத் தனது மாணவனாகிய சேகருக்கு தனது சகோதரியை மணமுடிக்க திட்டமிடுகிறார். அதனால், சேகரும் செல்லமும் நெருங்கிப் பழகுகின்றனர். அதன் விளைவாக, செல்லம் திருமணத்திற்கு முன்பே கர்ப்பமடைகிறாள். ரகுநாத் இதை அறியவில்லை. வியாபாரம் செய்வதற்காக சேகருக்கு, ரகுநாத் தனது வீட்டை அடமானம் வைத்து பண உதவி செய்கிறான். சேகர் வியாபாரத்தில் வளர்ந்தவுடன் பணக்காரப் பெண் சித்ராவை மணம் செய்துகொள்ள ஏற்பாடு செய்கிறான். இதை அறிந்த செல்லம் அவனிடம் கெஞ்சுகிறாள். ஆனால் சேகர் அவளைத் தவிர்க்கிறான். ரகுநாத் தன் தங்கைக்காக சேகரிடம் பேசுகிறான். அப்போதும் சேகர் தான் எடுத்த முடிவில் உறுதியாக இருக்கிறான்.
ரகுநாத் செல்லம் கர்ப்பவதி என்று அறிந்து அவமானத்தை தாங்க முடியாமல் தற்கொலை செய்து கொள்கிறான். வீடு கடன் கொடுத்தவர்களால் கைப்பற்றப்பட்டது. செல்லம், ரகுநாத்தின் மகன் விநோதனுடன் வீட்டை விட்டு வெளியேறுகிறாள். சிறிய வீட்டில் வசிக்கும் முருகன் மற்றும் வள்ளி இவர்களுக்கு ஆதரவு அளித்தனர். செல்லத்திற்கு பெண் குழந்தை பிறக்கிறது. குழந்தைக்கு புஷ்பா எனப் பெயரிடுகிறாள். புஷ்பாவை முருகன் மற்றும் வள்ளியின் பராமரிப்பில் விட்டுவிட்டு செல்லம் வேலை தேடி அலைகிறாள். வயதான தனவந்தரின் பேரன் ராஜாவைக் கவனித்துக் கொள்ளும் வேலை கிடைக்கிறது. செல்லம் விநோதனையும் ராஜாவையும் வளர்த்து ஆளாக்குகிறாள். அவர்கள் முறையே மருத்துவராகவும், காவல்துறை அதிகாரியாகவும் உள்ளனர். புஷ்பா செவிலியராக இருக்கிறாள்.இதற்கிடையில் சேகர் சித்ராவை மணந்து ஒரு பெண் குழந்தையைப் பெறுகிறான். செல்லம் சேகரைத் தண்டித்தாளா? அவர்கள் வளர்த்த குழந்தைகளின் நிலை என்னவாயிற்று என்பதுடன் இக் கதை முடிவடைகிறது..
நடிப்பு மற்றும் படக்குழு
பின்வரும் விபரங்கள் "பிலிம் நியூஸ் ஆனந்தன்" தொகுப்பிலிருந்து எடுக்கப்பட்டவை. மற்றும் இப் படத்தின் பாட்டு புத்தகம்.
தயாரிப்பு
இசை அமைப்பாளர் ஜி. ராமநாதன் இத் திரைப்படத்தை தயாரித்துள்ளார்.
பாடல்கள்
திரைப்படத்துக்கு இசையமைத்தவர் ஜி. ராமநாதன். அ. மருதகாசி, தஞ்சை ராமையாதாஸ், கா. மு. ஷெரீப் ஆகியோர் பாடல்களை இயற்றினர். டி. எம். சௌந்தரராஜன், எஸ். சி. கிருஷ்ணன், வி. டி. ராஜகோபாலன், கண்டசாலா, எம். எல். வசந்தகுமாரி, பி. லீலா, ஏ. பி. கோமளா, ஜிக்கி, என். எல். கானசரஸ்வதி, ஏ. ஜி. ரத்னமாலா, டி. எஸ். பகவதி ஆகியோர் பின்னணி பாடினார்கள்.
சஞ்சு சாம்சன்
சஞ்சு விஸ்வநாத் சாம்சன் (Sanju Viswanath Samson (பிறப்பு: நவம்பர் 11, 1994) என்பவர் இந்தியத் துடுப்பாட்ட அணியின் வீரர் மற்றும் குச்சக் காப்பாளர் ஆவார். இவர் சூலை 19, 2015 இல் சிம்பாப்வே துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். இந்தியன் பிரீமியர் லீக் தொடரில் ராஜஸ்தான் ராயல்ஸ் அணிக்காக விளையாடி வருகிறார். ரஞ்சிக் கோப்பைத் தொடரில் மிக இளம்வயதில் தலைவர் ஆனவர் எனும் சாதனையைப் படைத்தார். மேலும் மிக இளம் வயதில் இந்தியன் பிரீமியர் லீக் தொடர்களில் 1000 ஓட்டங்களை அடித்தவர் எனும் சாதனையைப் படைத்தார்.
இவர் திருவனந்தபுரம், கேரளத்தில் வளார்ந்தார். உள்ளூர்ப் போட்டிகளில் கேரள மாநிலத் துடுப்பாட்ட அணி சார்பாக விளையாடினார். இந்தியன் பிரீமியர் லீக் தொடர்களில் மிக இளம் வயதில் 50 ஓட்டங்களை அடித்தவர் எனும் சாதனையைப் படைத்தார். ஏப்ரல் 29, 2013 ஆம் ஆண்டில் பெங்களூர் ராயல் சேலஞ்சர்ஸ் அணிக்கு எதிரான போட்டியில் தனது 18 ஆவது வயதில் விளையாடி இந்தச் சாதனையைப் படைத்தார். 2013 இந்தியன் பிரீமியர் லீக் தொடரில் பெஸ்ட் யெங் பிளேயர் அவார்டு (சிறந்த இளாம் வீரர்) எனும் பிரிவில் இவரை மக்கள் வாக்களித்து தேர்ந்தெடுத்தனர். 2013 ஆம் ஆண்டில் ஆத்திரேலியாவில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத்தில் இந்திய அணியின் உதவித் தலைவராக நியமிக்கப்பட்டார். 2014 ஆம் ஆண்டில் இங்கிலாந்தில் சுற்றுப்பயணம் ச்ய்து விளையாடிய இந்திய அணியில் இவர் இடம்பெற்றார்.
ஆரம்பகால வாழ்க்கை
சஞ்சு சாம்சன் நவம்பர் 11, 1994 இல் திருவனந்தபுரம், கேரளத்தில் மீனவர் குடும்பத்தில் பிறந்தார். இவரின் தந்தை சாம்சன் விஸ்வநாத், தாய் லிஜி. இவரின் தந்தை புது தில்லியில் பணியாற்றிய முன்னாள் காவல் அதிகாரி ஆவார்.
இந்தியன் பிரீமியர் லீக்
2012 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணியில் இடம்பெற்றார். ஆனால் விளையாடும் அணியில் இடம்பெறவில்லை. 2013 இந்தியன் பிரீமியர் லீக் தொடரில் ராஜஸ்தான் ராயல்ஸ் அணியில் இவர் இடம்பெற்றார். ஏப்ரல் 13, 2013 இல் கிங்சு இலெவன் பஞ்சாபு அணிக்கு எதிரான போட்டியில் இவர் அறிமுகமானார். இந்த அணியின் குச்சக் காப்பாளர் திஷன்ட் யாக்னிக் காயம் காரணமாக விளையாடாததால் இவருக்கு குச்சக் காப்பாளராக வாய்ப்பு வழங்கப்பட்டது. ஜேம்சு பால்க்னர் வீசிய பந்தில் ராஜகோபால்சதீச் அடித்த பந்தை கேட்ச் பிடித்து வீழ்த்தினார். மேலும் பிரவீன் குமாரை ரன் அவுட் ஆக்கினார். இவர் அஜின்க்யா ரகானேவுடன் இணைந்து 47 ஓட்டங்கள் எடுத்தார். இவர் 23 பந்துகளில் 27 ஓட்டங்கள் எடுத்தார். இந்தப் போட்டியில் ராஜஸ்தான் ராயல்ஸ் அணி வெற்றி பெற்றது. கேரள மட்டையாளர் சிறப்பாக செயல்பட்டு ராஜஸ்தான் ராயல்ஸ் அணியின் மத்திய துடுப்பாட்டக்காரர்களின் நிலையில்லாத ஆட்டத் திறனை நிறைவு செய்யும் விதமாக இவர் செயல்படலாம் என தி இந்து இதழ் தெரிவித்தது. நான் இவரின் ஆட்டத்தை முதன்முதலாகப் பார்க்கிறேன். கேரளாவில் இருந்து வந்த மட்டையாளர் சிறப்பாக விளையாடுகிறார் என ஹர்சா போக்ளே தெரிவித்தார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1994 பிறப்புகள்
மழபுல வஞ்சி
தமிழ் இலக்கணத்தில் மழபுல வஞ்சி என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். பகை நாட்டின் மீது படையெடுத்துச் செல்லும் வேந்தர், தாம் வெற்றி பெறும்போது தோல்வியுற்ற நாட்டின் செல்வங்களைக் கொள்ளை கொள்வர். இதனைப் பொருளாகக் கொண்டதே "மழபுல வஞ்சி" எனும் இத்துறை.
விளக்கப் பாடல்கள்
இதனை விளக்க, பகைவருடைய நாட்டை வென்ற வீரர் கொள்ளையிட்டு அவர்களது இல்லங்களில் வளம் இல்லை எனும்படி செய்வது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது. இதனை விளக்கும் இலக்கணப் பாடல் இதனை விளக்கும் புறநானூற்று இலக்கியப் பாடல்கள் மூன்று.
இவற்றையும் பார்க்கவும்
பகுப்பு:வஞ்சித் திணையின் துறைகள்
தலக் காற்றுகள்
தலக் காற்று என்பது ஒரு சிறிய பரப்பளவில் குறுகிய காலத்திற்குச் சில சிறப்பான குணாதிசயங்களோடு வீசுகின்ற காற்றாகும். இவ்வகையான அனைத்துக் காற்றுகளும் பெரும்பாலும் பகுதி நேரக் காற்றுகளாகவும் தலப் பெயர்களையும் கொண்டுள்ளன. சில தலக்காற்றுகளின் பெயர்களையும் அதனோடு தொடர்புடைய இடங்களும் கீழே கொடுக்கப்பட்டுள்ளன.
மேற்கோள்கள்
பகுப்பு:பருவ காலங்கள் பகுப்பு:காலநிலை
துறைமுகப்பட்டினம்
துறைமுகப்பட்டினம் என்பது கப்பல்கள் நிறுத்திவைக்கப்படவும் மக்கள் அல்லது சரக்குகளை துறைமுகத்திலிருந்து நிலத்திற்கு கொண்டுசெல்கின்ற ஒன்று அல்லது அதற்கு மேற்பட்ட துறைமுகங்களைக் கொண்டிருக்கும் கடற்கரை அல்லது கரையில் உள்ள இடவமைப்பாகும். துறைமுகப்பட்டினத்தின் இடவமைப்புகள் வர்த்தகரீதியான தேவைகளுக்கும், காற்று மற்றும் அலைகளிலிருந்து பாதுகாப்பு பெறுவதற்காகவும், நிலம் மற்றும் பயணிக்கக்கூடிய நீர்நிலைக்கான அணுகலை சுலபமாக்கும் வகையில் தேர்வு செய்யப்படுகின்றன. ஆழமான நீர்நிலையுள்ள துறைமுகப்பட்டினங்கள் அரிதானவை, ஆனால் அவை பெரிய, மிகவும் சிக்கனமான கப்பல்களைக் கையாளக்கூடியவை. வரலாறு நெடுகிலும் துறைமுகங்கள் எல்லாவகையான போக்குவரத்தையும் கையாண்டிருக்கின்றன என்பதால் உதவி மற்றும் சேமிப்பக வசதிகள் பரவலான அளவிற்கு மாறுபடுகின்றன, இவை பல மைல்களுக்கு நீட்டிக்கப்படக்கூடியவை என்பதோடு உள்ளூர் பொருளாதாரத்தையும் ஆக்கிரமிக்கின்றன. சில துறைமுகப்பட்டினங்கள் நேரடியான ராணுவப் பங்களிப்பிற்கென்றே முக்கியத்துவம் பெறுகின்றன.
பரவலாக்கம்
துறைமுகப்பட்டினங்கள் தனியார்களாலோ அல்லது பொதுத்துறை அமைப்புக்களாலோ வழங்கப்படக்கூடிய கப்பல்களில் சுமையேற்ற இறக்கம் செய்வதற்காக ஓங்கிகள் (சரக்கு கையாளுநர்கள்) மற்றும் மண்வாரிகள் போன்ற சரக்கு கையாளும் சாதனங்களைக் கொண்டவையாக இருக்கின்றன. அதன் அருகாமையிலேயே பதப்படுத்தும் ஆலைகளும், பிற பதப்படுத்தும் தொழிலமைப்புகளும் அமைந்திருக்கின்றன. சில துறைமுகப்பட்டினங்கள் கப்பல்களை மேற்கொண்டு நிலத்திற்கு நகர்த்த உதவும் கால்வாய்களையும் கொண்டிருக்கின்றன. ரயில்கள் மற்றும் டிரக்குகள் போன்ற உள்ளிணைப்பு போக்குவரத்துகள் ஒரு துறைமுகப்பட்டினத்திற்கு அவசியமானதாகும், இதனால் பயணிகள் மற்றும் சரக்கு ஆகியவை துறைமுகப்பட்டினப் பகுதியையும் தாண்டி மேற்கொண்டு நிலத்திற்கு கொண்டுவரப்படும். சர்வதேச போக்குவரத்துடன் கூடிய துறைமுகப்பபட்டினங்கள் சுங்கவரி வசதிகளையும் கொண்டிருக்கின்றன. துறைகளுக்கு அருகாமையில் கப்பலின் மேல்தளப் பகுதிகள் நெருங்கி வரும்போது பெரிய கப்பல்களை கையாள வழிகாட்டிப் படகுகளும் இழுவைப் படகுகளும் பயன்படுத்தப்படலாம்.
துறைமுகப்பட்டின வகைகள்
"துறைமுகப்பட்டினம்" மற்றும் "கடல்துறைமுகம்" ஆகிய இரண்டு பதங்களும் கடலில் செல்லும் கப்பல்களைக் கையாளும் வேறுபட்ட துறைமுகப்பட்டின வசதிகளுக்கென்று பயன்படுத்தப்படுகின்றன, ஆற்றுத் துறைமுகம் தோணிகள் மற்றும் பிற தட்டையான அடிப்பாகம் கொண்ட படகுகள் போன்றவை ஆற்றுப்போக்குவரத்திற்கென்று பயன்படுத்தப்படுகின்றன. ஏரி, ஆறு அல்லது கால்வாயில் உள்ள சில துறைமுகப்பட்டினங்கள் கடல் அல்லது பெருங்கடலுக்கான அணுகலைப் பெற்றிருக்கின்றன என்பதோடு இவை சிலபோது "உள்நில துறைமுகப்பட்டினங்கள்" என்றும் அழைக்கப்படுகின்றன.
மீன்பிடித் துறைமுகப்பட்டினம் என்பது நிலத்தில் இறங்குவதற்கும் மீன்களை விநியோகிப்பதற்குமான துறைமுகப்பட்டினம் அல்லது துறைமுக மையம் ஆகும். இது புத்துணர்வூட்டும் மையமாக இருக்கலாம், ஆனால் வழக்கமாக வர்த்தகத்திற்கென்று பயன்படுத்தப்படுவது. மீன்பிடி துறைமுகம் மட்டுமே கடல்சார் தயாரிப்புகளை சார்ந்திருக்கிற துறைமுகப்பட்டினம், மீன் வறண்டுபோய்விடுவது மீன்பிடித் துறைமுகத்தை சிக்கனமற்றதாக்கிவிடும். சமீபத்திய பத்தாண்டுகளில் உருவாக்கப்பட்டுள்ள மீன்பிடி பொருட்களை பாதுகாப்பதற்கான நெறிமுறைகள் மீன்பிடித் துறைமுகத்தின் பயனை வரம்பிற்குட்படுத்திவிடலாம், அநேகமாக மூடவும் வைத்துவிடலாம்.
ஒரு "வறண்ட துறைமுகப்பட்டினம்" என்பது வழக்கமாக ரயில் அல்லது சாலையால் கடல்துறையோடு இணைக்கப்பட்டிருக்கின்ற இடத்தில் கொள்கலன்களையோ அல்லது வழக்கமான பெரிய சரக்குகளை வைத்திருப்பதற்கோ பயன்படுத்தப்படும் இடத்தைக் குறிக்கிறது.
கடல்துறைமுகப்பட்டினம் என்பது மேற்கொண்டு "கடற்பயண துறைமுகம்" அல்லது "சரக்கு துறைமுகம்" என்று வகைப்படுத்தப்படுகிறது. மேலும், "கடற்பயண துறைமுகப்பட்டினங்கள்" "வீட்டுத் துறைமுகப்பட்டினம்" அல்லது "அழைப்பு துறைமுகப்பட்டினம்" என்றும் அறியப்படுகின்றன. "சரக்கு துறைமுகப்பட்டினம்" மேற்கொண்டு "பெரிய" அல்லது "இடைநிலை பெரிய துறைமுகம்" அல்லது "கொள்கலன் துறைமுகம்" என்று வகைப்படுத்தப்படுகிறது.
பயணத் துறைமுகப்பட்டினம் என்பது பயணக்-கப்பல் பயணிகள் தங்களுடைய பயணத்தைத் தொடங்குவதற்கு கூடுகின்ற (அல்லது ஏறுகின்ற) மற்றும் தங்களுடைய பயணத்தின் முடிவில் இறங்கவும் செய்கின்ற (அல்லது நிலத்திற்கு செல்கின்ற) இடமாகும். இது பயணத்திற்காக பயணக் கப்பலின் பொருட்களை ஏற்றுகின்ற இடமாகவும் இருக்கிறது, அதாவது நன்னீர் மற்றும் எரிபொருளிலிருந்து பழங்கள், காய்கறிகள், ஷாம்பேன் மற்றும் பயணத்திற்கு தேவையான வேறு எந்த பொருட்களையும் ஏற்றிக்கொள்கின்ற இடமாக இருக்கிறது. "பயண வீட்டுத் துறைமுகப்பட்டினங்கள்" துறைமுகத்தில் பயணக் கப்பல் இருக்கின்ற நேரத்தில் மிகவும் பரபரப்பானதாக இருக்கிறது, ஏனென்றால் கப்பலிலிருந்து செல்லும் பயணிகள் தங்களுடைய பொருட்களை இறக்கவும், கப்பலில் ஏறுகின்ற பயணிகள் தங்களுடைய பொருட்களை கப்பலில் ஏற்றுவதுமாக இருப்பதோடு பொருள்களும் ஏற்றப்படுகின்றன. தற்போது உலகின் பயணக் கப்பல் தலைநகரம் ஃபுளோரிடாவில் உள்ள மயாமி துறைமுகமாக இருக்கிறது, இதற்கு அடுத்ததாக ஃபுளோரிடாவில் உள்ள எவர்கிளேட்ஸ் துறைமுகம் மற்றும் பியூர்டோ ரிகோவில் உள்ள சான் ஜுவான் துறைமுகம் ஆகியவை இருக்கின்றன.
அழைப்புத் துறைமுகம் என்பது ஊர் ஊராகப் போய்க்கொண்டிருக்கும் கப்பலுக்கான இடைநிலை நிறுத்தமாகும், இதில் அரை டஜன் துறைமுகங்கள் உள்ளடங்கியிருக்கலாம். இந்தத் துறைமுகங்களில், ஒரு சரக்குக் கப்பல் பொருட்களையோ அல்லது எரிபொருள்களையோ ஏற்றிக்கொள்ளலாம் என்பதோடு சரக்குகளை ஏற்றவும் இறக்கவும் செய்யலாம். ஆனால் இது ஒரு பயணக் கப்பலுக்கு பயணிகள் தங்களுடைய விடுமுறை தினத்தை அனுபவிப்பதற்கான முதன்மை நிறுத்தமாக இருக்கிறது.
சரக்கு துறைமுகப்பட்டினங்கள், பயணக் கப்பல் துறைமுகப்பட்டினங்களிலிருந்து முற்றிலும் மாறுபட்டவை, ஏனென்றால் இவை மிகவும் வேறுபட்ட இயக்கவியல் முறைகளில் சுமையேற்றப்படவும் இறக்கப்படவும் செய்கின்ற பல்வேறுபட்ட சரக்குக் கப்பல்களைக் கையாளுகின்றன. இந்தத் துறைமுகள் ஒரு குறிப்பிட்ட வகைப்பட்ட சரக்குக் கப்பலை கையாளலாம் அல்லது பலதரப்பட்ட சரக்குக் கப்பல்களைக் கையாளலாம், உதாரணத்திற்கு தானியங்கள், நீர்ம எரிபொருள்கள், நீர்ம ரசாயனங்கள், மரம், வாகனங்கள் இன்னபிற போன்றவை. இதுபோன்ற துறைமுகங்கள் "பெரியது" அல்லது "இடைநிலைத் துறைமுகங்கள்" எனப்படுகின்றன. கொள்கலனில் வைக்கப்பட்ட சரக்குகளை கையாளுகின்ற துறைமுகங்கள் கொள்கலன் துறைமுகங்கள் எனப்படுகின்றன. பெரும்பாலான சரக்குத் துறைமுகங்கள் எல்லாவகையான சரக்குகளையும் கையாளுகின்றன, ஆனால் சில மிகவும் குறிப்பிட்ட சரக்கை மட்டுமே கையாளுகின்றன. மேலும், தனிப்பட்ட சரக்குத் துறைமுகங்கள் வேறுபட்ட சரக்குகளை கையாளும் வேறுபட்ட செயல்பாட்டு சேருமிடங்களாக பிரிக்கப்பட்டிருக்கின்றன.
அனுமதி
துறைமுகப்பட்டினங்கள் சிலபோது பயனற்று போய்விடுகின்றன. ரை, ஈஸ்ட் சஸக்ஸ் மத்திய காலப்பகுதியில் ஒரு முக்கியமான ஆங்கிலத் துறைமுகப்பட்டினமாக இருந்தது, ஆனால் கடற்கரைவரிசை மாறிவிட்டதோடு இப்போது இவை கடலிலிருந்து 3.2 கிலோமீட்டரில் இருக்கின்றன, அதேசமயத்தில் ரேவன்ஸ்பர்ன் மற்றும் டன்விச் ஆகியவை கடல் அரிப்பினால் காணாமல் போய்விட்டன. அத்துடன் இங்கிலாந்து, லண்டனில் உள்ள தேம்ஸ் நதி ஒருகாலத்தில் முக்கியமான சர்வதேச துறைமுகப்பட்டினமாக இருந்தது, ஆனால் கொல்கலன்கள் மற்றும் பெரிய கப்பல்கள் போன்ற கடல்பயண முறைகள் மாறியதில் இது பயனற்றதாகிவிட்டது.
வட அமெரிக்கா
அமெரிக்கத் துறைமுகப்பட்டினங்கள் வருடத்திற்கு உள்நாட்டு மற்றும் இறக்குமதி/ஏற்றுமதி சரக்குகளின் 2 பில்லியன் மெட்ரிக் டன்களுக்கும் மேற்பட்டவற்றை கையாளுகின்றன. அமெரிக்க துறைமுகப்பட்டினங்கள் நாட்டின் வெளிநாட்டு சரக்கில் 99 சதவிகிதத்தைக் கொண்டுசெல்வதற்கான பொறுப்பை ஏற்றிருக்கின்றன.
அமெரிக்க துறைமுகப்பட்டினங்களுக்கான விவரங்களுக்கு பார்க்க அமெரிக்காவில் உள்ள துறைமுகப்பட்டினங்களின் பட்டியல். வட அமெரிக்க துறைமுகப்பட்டினங்கள் குறித்த அனைத்து விவரங்களுக்கும் பார்க்க வட அமெரிக்க துறைமுகப்பட்டினங்களின் பட்டியல்.
வெளிப்புற இணைப்புகள்
பகுப்பு:துறைமுகங்கள் பகுப்பு:கூகுள் தமிழாக்கம்-போக்குவரத்து
ميناء Пристанище Port Přístav Havn Hafen Λιμάνι Port Puerto marítimo Sadam Portu (itsasoa) fa:بندر Satama Port (marine) נמל Luka Pelabuhan Porto (struttura) 港湾 Кемежай 항구 Portus Libóngo Uostas Port wodny Porto (transporte) Port Порт Port Pristanišče Hamn Pundahang pandagat Liman Cảng Pôrt (ås bateas) פארט 港口
வல்லார் கிழான் பண்ணன்
வல்லார் என்பது சங்ககாலத்தில் சிறப்புற்று விளங்கிய ஊர்களில் என்று. இதன் ஆட்சி உரிமையைப் பெற்றிருந்த மன்னன் வல்லார் கிழான்.
அடிக்குறிப்பு
பகுப்பு:சங்கப் புலவர்கள் பகுப்பு:சங்ககால அரசர்கள்
சர்வதேச சமசுகிருத ரோமனாக்க அரிச்சுவடி
IAST சமஸ்கிருதம் மற்றும் பாளி மொழிகளை ரோமனாக்கம் செய்வதற்கு மிகப்பரவலாக பயன்படுத்தப்படும் ஒரு வழிமுறையாகும். இந்த வழிமுறை சமஸ்கிருதம் மற்றும் பாளி மொழிகள் தொடர்புடைய புத்தகங்களிலும் பயன்படுத்தப்படுகிறது. சில சமயங்களில் தேவநாகரியை விடுத்து முழுவதுமாகவே IASTயிலும் எழுதப்படுவது உண்டு. யூனிகோடு முறை அறிமுகமான பிறகு பல மின்னூல்கள் IASTஐ பயன்படுத்த துவங்கியுள்ளன.
IAST ஏத்தென்ஸ் நகரில் 1912ஆம் ஆண்டு 'கிழக்கத்திய காங்கிரஸில்(Congress of Orientalists) ஏற்படுத்தப்பட்டது. இது தேவநாகரி மற்றும் அதைப்போன்ற எழுத்துமுறைகளின் அனைத்து ஒலியன்களையும் இழப்பற்ற முறையில் ரோமனாக்கம் செய்ய இது வழிவகை செய்கிறது.
கல்கத்தா தேசிய நூலக ரோமனாக்கம் என்பது அனைத்து தேவநாகரி எழுத்துமுறை மொழிகளுக்கான ரோமனாக்கம் வழிமுறையாகும். இது IASTன் நீட்சியாகும்.
IAST அரிச்சுவடி
IAST எழுத்துப்பெயர்ப்பு வழிமுறையை விளக்கும் வகையில் தேவநாகரி எழுத்துக்களும் அதன் உச்சரிப்பை குறிக்கும் வகை சர்வதேச உச்சரிப்பு அரிச்சுவடி(IPA) எழுத்துக்களும் தரப்பட்டுள்ளது.
குளுவாங் மாவட்டம்
குளுவாங் நகரம் குளுவாங் மாவட்டத்தின் தலைநகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும்.
சர்வதேச சமசுகிருத ரோமனாக்க அரிச்சுவடி
IAST அரிச்சுவடி
குறிப்பு: பிற ரோமனாக்கத்தை போல் அல்லாது இந்த வழிமுறை தலைப்பெழுத்துக்களின் பயன்பாட்டை ஆதரிக்கிறது.
குளுவாங் மாவட்டம்
இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன. இந்த மாவட்டத்தின் தலைநகரம் குளுவாங்.